SET ปิดเช้าพุ่ง 15 จุด ตามตปท. หลัง Moderna เผยวัคซีนต้าน “โควิด-19” คืบหน้า 94%
SET ปิดเช้าพุ่ง 15 จุด ตามตปท. หลัง Moderna เผยวัคซีนต้าน “โควิด-19” คืบหน้า 94% โดยดัชนีช่วงเช้าปิดที่ระดับ 1,365.73 จุด บวก 14.67 จุด หรือ 1.09% มูลค่าการซื้อขาย 4.7 หมื่นล้านบาท
17 พ.ย. 2563

สื่อข่าวรายงานว่า ดัชนีช่วงเช้าปิดที่ระดับ 1,365.73 จุด บวก 14.67 จุด หรือ 1.09% มูลค่าการซื้อขาย 4.7 หมื่นล้านบาท 
10 หุ้นดันดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นในภูมิภาคเอเชียแม้จะเคลื่อนไหวบวกไม่มาก ตอบรับความคืบหน้าวัคซีนต้านไวรัสโควิด-19 หลังจาก “โมเดอร์นา อิงค์” ในสหรัฐฯแถลงผลการทดลองเฟส 3 พบวัคซีนมีประสิทธิภาพป้องกันไวรัสโควิด-19 มากกว่า 94% ช่วยผลักดันหุ้นกลุ่มที่จะได้ประโยชน์ต่างปรับตัวขึ้น ไม่ว่าจะหุ้นกลุ่มการแพทย์, กลุ่มท่องเที่ยว และกลุ่มสายการบิน นอกจากนี้ ตลาดฯยังได้แรงหนุนจากหุ้นในกลุ่มพลังงานหลังราคาน้ำมันขึ้นมาได้ค่อนข้างดี
อย่างไรก็ดี ยังต้องติดตามการประชุมรัฐสภาพิจารณาร่างแก้ไขรัฐธรรมนูญ และการชุมนุมทางการเมือง ส่วนพรุ่งนี้ติดตามการประชุมคณะกรรมการนโยบายการเงิน (กนง.) คาดว่าจะคงอัตราดอกเบี้ยนโยบายไว้แม้ว่าอัตราขยายตัวทางเศรษฐกิจ (GDP) งวดไตรมาส 3/63 จะออกมาดีกว่าคาด
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงยังทรงตัวในแดนบวกได้ โดยให้แนวรับ 1,350-1,340 จุด ส่วนแนวต้าน 1,365 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT   มูลค่าการซื้อขาย    3,587.39 ล้านบาท  ปิดที่  73.00 บาท  ลดลง   2.00 บาท
KBANK  มูลค่าการซื้อขาย    3,021.23 ล้านบาท  ปิดที่  95.25 บาท  เพิ่มขึ้น  0.50 บาท
MINT   มูลค่าการซื้อขาย    2,338.49 ล้านบาท  ปิดที่  24.20 บาท  ราคาไม่เปลี่ยนแปลง
SCGP   มูลค่าการซื้อขาย    2,065.94 ล้านบาท  ปิดที่  39.75 บาท  เพิ่มขึ้น  0.75 บาท
AOT    มูลค่าการซื้อขาย    1,767.07 ล้านบาท  ปิดที่  67.50 บาท  เพิ่มขึ้น  1.75 บาท